Paziņojums par apspriedi ar piegādātājiem

AS "Latvenergo" (turpmāk tekstā "Pasūtītājs") plāno 2025.gada I. ceturksnī izsludināt iepirkumu

**"Biznesa klases portatīvo datoru pirkums un piegāde 2025.-2026.gadam"**.

Pirms iepirkuma procedūras sākšanas, atbilstoši Sabiedrisko pakalpojumu sniedzēju iepirkuma likuma 22.panta otrajai daļai, Pasūtītājs rīko rakstisku apspriedi ar piegādātājiem, lai sagatavotu iepirkumu un informētu piegādātājus par iepirkuma plānu un prasībām.

Šo aptauju plānots izmantot potenciālo pretendentu viedokļu un komentāru apkopošanai par plānotās iepirkuma procedūras aspektiem. Pasūtītājs izmantos iegūto informāciju, lai uzlabotu iepirkuma procedūru, taču visu ieteikto izmaiņa ieviešana nav Pasūtītāja pienākums.

| **Nr.** | **Prasība** | **Apraksts** | **Vai prasība no jūsu viedokļa ir samērīga un atbilstoša iepirkuma priekšmetam un neierobežo konkurenci?** |
| --- | --- | --- | --- |
|  | Iepirkuma procedūras priekšmets | Iepirkuma priekšmets - biznesa klases portatīvo datoru (turpmāk – Datortehnika) pirkums un piegāde, kas ietver Datortehnikas piegādi visā Latvijas teritorijā un garantijas laika saistību izpildi.  Iepirkuma apjoms:   * Prognozētais piegādes apjoms - 600 datortehnikas vienības; * Apjoms, par kuru jāiesniedz piedāvājums – 660 vienības. Prognozētais apjoms plus 10% papildu datortehnikas vienību skaits.   Pasūtītājs var izvēlēties slēgt līgumu par apjomu ( +/- 10% robežās)  Līguma izpildes gala termiņš - **līdz 2026.gada 31.maijam.**  Plānotie Preču piegādes termiņi (Preču piegādes apjomi un termiņi var tikt precizēti atbilstoši Pasūtītāja vajadzībām):   1. ~ 150 (+ līdz 10% papildus kopējais apjoms) piegādes termiņš - līdz 2025.gada 31.augustam; 2. 150 gb. piegādes termiņš - līdz 2025.gada 30.novembrim; 3. 150 gb. piegādes termiņš - līdz 2026.gada 28.februārim; 4. 150 gb. piegādes termiņš - līdz 2026.gada 31.maijam.   Pasūtījuma apmaksas nosacījumi – 30 (trīsdesmit) dienu laikā pēc pieņemšanas/nodošanas akta parakstīšanas. | Jā  Nē  Ja "Nē", lūdzam, sniegt īsu komentāru.  *Var ierakstīt arī citus ierosinājumus/ priekšlikumus/ komentārus* |
|  | Piedāvājuma nodrošinājums | Pretendentam jāiesniedz piedāvājuma nodrošinājums **5 000 EUR** (pieci tūkstoši euro) apmērā. | Jā  Nē  Ja "Nē", lūdzam, sniegt īsu komentāru.  *Var ierakstīt arī citus ierosinājumus/ priekšlikumus/ komentārus* |
|  | Pretendentu izslēgšanas nosacījumi | Atbilstoši Sabiedrisko pakalpojumu sniedzēju iepirkumu likuma 48.panta nosacījumiem (izņemot 8., 9.punktu). |  |
|  | Pretendentu atlases (kvalifikācijas) prasības: | 1. **Pretendents ir reģistrēts** komercreģistrā (vai līdzvērtīgā reģistrā ārvalstīs) atbilstoši attiecīgās valsts normatīvo aktu prasībām, ņemot vērā 4.punkta apakšpunktos noteikto.    1. *Ārvalstīs reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām, vai cita veida apliecinājums par reģistrāciju, ja ārvalsts kompetentā iestāde šādu dokumentu neizsniedz. Šis nosacījums attiecas arī uz apakšuzņēmēju vai personu, uz kuras iespējām Pretendents balstās. Par Latvijas Republikā reģistrēto Pretendentu, piegādātāju apvienības dalībnieku, apakšuzņēmēju vai personu, uz kuras iespējām Pretendents balstās, reģistrāciju atbilstoši normatīvo aktu prasībām (ja normatīvie akti to paredz) Pasūtītājs pārbaudīs publiski pieejamās datubāzēs vai attiecīgajā reģistra iestādē.* 2. **Pretendentam ir pieredze** datortehnikas tirdzniecībā un garantijas laika saistību izpildē. Pretendents pēdējos 3 (trīs) gadu laikā (sākot no 2022.gada līdz piedāvājumu iesniegšanas dienai) ir veicis līdzīgu preču piegādi un garantijas laika saistību izpildi par kopējo līgumu vērtību vismaz 500'000.00 euro bez PVN apmērā (pieredzi var pierādīt ar vienu vai vairākiem līgumiem, bet ne vairāk kā 2 (diviem) izpildītiem un/vai pašreiz izpildē esošiem (garantijas laika saistību izpildes stadijā) līgumiem, kuru ietvaros veikta datortehnikas un/vai servertehnikas piegāde un garantijas laika saistību izpilde).    1. *Pretendents iesniedz aizpildītu pieredzes sarakstu saskaņā ar pievienoto veidni (Pielikumā Nr.2), klāt pievienojot pozitīvu pieredzi apliecinošus dokumentus (piemēram, pozitīvu pasūtītāja atsauksmi, pieņemšanas-nodošanas aktu vai citus apliecinājumus). Iesniegtajos dokumentos jābūt norādītai visai nepieciešamajai informācijai, kas apliecina Pretendenta kvalifikācijas atbilstību prasībām. Par līgumiem, kas noslēgti ar Pasūtītāju, atsauksmes vai apliecinājumi atsevišķa dokumenta formā nav jāiesniedz.* 3. Pretendentam jābūt **piedāvātās Preces ražotāja sadarbības partnerim** un tas var iesniegt **Preces ražotāja vai tā oficiālā pārstāvja izsniegtu apliecinājumu**, kurš apliecina, ka:    1. Pretendents ir tiesīgs pārdot konkrētā ražotāja datortehniku, ka tā speciālisti ir kvalificēti, lai nodrošinātu garantijas saistību izpildi – tiek nodrošināts garantijas gadījuma pieteikuma saņemšana/reģistrācija, loģistikas ceļa, uz/no ražotāja servisa centru garantijas iestāšanās gadījumā, un Pretendenta rīcībnespējas vai kvalifikācijas zuduma gadījumā tas pārņems visas garantijas saistības;    2. Pretendentam Latvijas teritorijā ir pieejama piedāvātās Preces ražotāja pārstāvniecība (kas nodrošina garantijas saistību izpildi) vai vismaz 2 (divi) autorizēti servisa centri, kas tiesīgi nodrošināt pēcpārdošanas garantijas servisu visā iekārtu garantijas spēkā esamības laikā;    3. Pretendentam ir tiesības un spējas nodrošināt piedāvātās Preces garantijas laika saistību izpildi atbilstoši tehniskajā specifikācijā noteiktajām prasībām un sniegt konsultācijas piegādātās Preces ekspluatācijas problēmu gadījumā.    4. *Atbilstība jāapliecina, iesniedzot piedāvātās Preces ražotāja vai tā oficiālā pārstāvja izdots apliecinājums, ka Pretendentam ir tiesības un spējas nodrošināt šajā punktā noteikto Pasūtītāja kvalifikācijas prasību izpildi.* 4. Saskaņā ar Nacionālās kiberdrošības likumu un pamatojoties uz Latvijas Republikas Satversmes aizsardzības biroja "Ieteikumi informācijas tehnoloģiju drošības pārvaldībai valsts un pašvaldību institūcijās un informācijas tehnoloģiju kritiskajā infrastruktūrā” 3. un 4. punktiem, Pasūtītājs nosaka šādas **papildus prasības** Pretendentam (juridiskai personai):    1. Pretendents ir reģistrēts NATO, Eiropas Savienības vai Eiropas Ekonomikas zonas dalībvalstī;    2. Pretendenta patiesais labuma guvējs ir NATO, Eiropas Savienības vai Eiropas Ekonomikas zonas dalībvalsts pilsonis vai Latvijas Republikas nepilsonis;    3. Pakalpojuma nodrošināšanai izmantoto programmatūru vai iekārtu ražotājs ir juridiska persona, kas reģistrēta NATO, Eiropas Savienības vai Eiropas Ekonomikas zonas dalībvalstī, vai fiziska persona, kas ir Latvijas Republikas valstspiederīgais, NATO, Eiropas Savienības vai Eiropas Ekonomikas zonas valsts pilsonis.    4. Gadījumā, ja Pretendents neatbilst Speciālo noteikumu šī punkta apakšpunktā noteiktajām prasībām, tad Pasūtītājam no kompetentās valsts drošības iestādes jāsaņem atbilstošs atzinums par iespējamo, turpmāko sadarbību ar Pretendentu vai konkrēta Iepirkuma priekšmeta iegādi. Ja kompetentās valsts drošības iestādes atzinums par Pretendentu vai piedāvājumu būs negatīvs, Pasūtītājs izslēgs Pretendentu no iepirkuma.    5. Ja iepirkuma procedūras laikā stājas spēkā jauni normatīvie akti, kas izmaina vai papildina Nolikuma Speciālo noteikumu 4.4. punkta apakšpunktos Pretendentiem noteiktās minimālās drošības prasības, tiek piemēroti jaunpieņemtie normatīvie akti to aktuālajā redakcijā. Šādu izmaiņu gadījumā Pasūtītājam ir tiesības jebkurā iepirkuma procedūras posmā pieprasīt Pretendentiem iesniegt papildu dokumentus, kas apliecina atbilstību minētajām prasībām. Šādu dokumentu iesniegšana nav uzskatāma par piedāvājuma grozīšanu. Normatīvo aktu izmaiņu gadījumā Pretendents apņemas nodrošināt informācijas un komunikācijas tehnoloģiju sistēmu un pretendenta vai tā apakšuzņēmēju atbilstību spēkā esošajām Latvijas Republikas normatīvajos aktos noteiktajām minimālajām drošības prasībām.    6. Neatkarīgi no Pretendenta dalībvalsts Pasūtītājs ir tiesīgs veikt padziļinātu pārbaudi, lai pārliecinātos, ka nepastāv jebkādi apstākļi, tai skaitā, bet neaprobežojoties ar Latvijas Republikas un/vai ES normatīvo aktu vai citām prasībām, kas ierobežo attiecīgā pretendenta dalību šajā iepirkuma procedūrā. 5. Iepirkuma komisija ir tiesīga Pretendentu atlases (kvalifikācijas) atbilstības pārbaudi veikt tikai tam Pretendentam, kuram būtu piešķiramas iepirkuma līguma slēgšanas tiesības. | Jā  Nē  Ja "Nē", lūdzam, sniegt īsu komentāru.  *Var ierakstīt arī citus ierosinājumus/ priekšlikumus/ komentārus* |
|  |
|  | Tehniskais piedāvājums: | Tehniskajam piedāvājumam jāapliecina, ka piedāvātā Datortehnika atbilst tehniskajā specifikācijā noteiktajām prasībām.  Pretendentam jāiesniedz:   * 1. Piedāvātās preces tehniskais piedāvājums, kas apliecina, ka piedāvātā datortehnika atbilst visām tehniskajā specifikācijā noteiktajām prasībām;   2. Apliecinājums par iekārtas piegādi un garantijas veikšanu;   3. Iekārtas enerģijas patēriņa veidlapa;   4. Uz garantiju neattiecināmu remonta iespēju detalizēts apraksts.   Tehniskā piedāvājuma prasības skat. Pielikumā Nr.1 ( 3 sadaļas). | Jā  Nē  Ja "Nē", lūdzam, sniegt īsu komentāru.  *Var ierakstīt arī citus ierosinājumus/ priekšlikumus/ komentārus* |
|  | Saimnieciskā izdevīguma noteikšanas kritēriji | **Piedāvājumu izvēles kritērijs:**  Par saimnieciski visizdevīgāko piedāvājumu tiks atzīts piedāvājums ar visaugstāko visu vērtēšanas kritēriju punktu kopsummu ar divām zīmēm aiz komata, piemērojot vispārīgi pieņemtos matemātikas noapaļošanas principus.  Kopējais Pretendenta iegūtais punktu skaits par piedāvājumu tiks aprēķināts pēc formulas: Kopējais punktu skaits = FP+A+B+C  Gadījumā, ja divu piedāvājumu novērtējums ir vienāds, izšķirošais piedāvājuma izvēles kritērijs ir finanšu piedāvājums (FP).  **Finanšu piedāvājums (FP) – 90 punkti**  Pretendenta piedāvātā cena par vienu datortehnikas vienību, EUR bez PVN. Pretendenta iegūto punktu skaits par Finanšu piedāvājumu (FP) tiks aprēķināts pēc sekojošas formulas: FP=90x(FP(z)/FP(p)),  kur:  FP(z) – Zemākā piedāvājuma cena starp visiem pretendentiem;  FP(p), – Pretendenta piedāvājuma cena.  Maksimāli iegūstamais punktu skaits 90.  Iegūto punktu skaits tiek aprēķināts ar precizitāti 2 (divas) zīmes aiz komata.  **Cietā diska ietilpība (A) – 3 punkti**  Cietais disks (tehniskās specifikācijas 6.punkts).  Obligātā prasība – ne mazāk kā 256 GB, SSD, NVMe PCIe Gen 4x4 ar datu pārraides ātrumu vismaz 6 Gb/s - 0 punkti  Lielākas ietilpības cietais disks (512 GB) -papildu - 3 punkti.  **Operatīvā atmiņa (B) – 5 punkti**  Operatīvā atmiņa (tehniskās specifikācijas 7.punkts).  Obligātā prasība – ne mazāk kā 32 GB DDR5 vai LPDDR5 non-ECC, komplektējot ar ne mazāk kā 32 GB atmiņas moduļiem - 0 punkti;  SODIMM (maināma atmiņa, bez lodēšanas vai mātesplates maiņas) vai ielodētā (soldered) atmiņa 64 GB -  papildu - 5 punkti.  **Iekārtas svars (C) – 2 punkti**  Datortehnikas svars kopā ar bateriju (tehniskās specifikācijas 43.punkts).  Pretendenta iegūto punktu skaits par piedāvātās iekārtas svaru (C) tiks aprēķināts pēc sekojošas formulas:  C=2x(C(z)/C(p)),  kur:  C(z) – vieglākais iekārtas svars starp visiem pretendentiem;  C(p), – Pretendenta piedāvātās iekārtas svars.  Maksimāli iegūstamais punktu skaits 2.  Iegūto punktu skaits tiek aprēķināts ar precizitāti 2 (divas) zīmes aiz komata. | Jā  Nē  Ja "Nē", lūdzam, sniegt īsu komentāru.  *Var ierakstīt arī citus ierosinājumus/ priekšlikumus/ komentārus* |
|  | Līguma izpildes nodrošinājums | 20 (divdesmit) dienu laikā pēc Līguma parakstīšanas jāiesniedz - Līguma izpildes nodrošinājums 30 000 EUR apmērā. |  |
|  | Citi komentāri/ ierosinājumi/ priekšlikumi par iepirkuma priekšmetu |  |  |
|  | Pielikumi | 1. Tehniskā specifikācija |  |

Tehniskā specifikācija

| **Lūdzam sniegt komentārus par tehnisko specifikāciju?** | |
| --- | --- |
| * Vai tehniskā specifikācija ir saprotama un pietiekami detalizēta? | Jā  Nē  Ja "Nē", lūdzam, sniegt īsu komentāru ……..  *Var ierakstīt arī citus ierosinājumus/ priekšlikumus/ komentārus* |
| * Vai tehniskā specifikācija satur, jūsuprāt, nepamatotus konkurenci ierobežojošus nosacījumus? | Jā  Nē  Ja "Jā", lūdzam, sniegt īsu komentāru ……..  *Var ierakstīt arī citus ierosinājumus/ priekšlikumus/ komentārus* |
| * Citi komentāri par tehnisko specifikāciju |  |

Piegādātājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_